Parastais lāčpurns

Parastais lāčpurns (Morchella esculenta, agrāk arī Phallus esculentus) ir Latvijā vidēji bieža lāčpurnu dzimtas sēne, kuras augļķermeņi pēc apstrādes ir ēdami.

Reizēm tos sauc arī par "īstajiem murķeļiem" no vācu valodas "Morcheln" aizgūtajā nosaukumā,Delfi: Lāčpurni jeb īstie murķeļi (Morchella) – ēdamas sēnes taču, tā kā ar šo vārdu biežāk nepareizi apzīmē indīgās bisītes, šo apzīmējumu pārpratumu dēļ lietot nav ieteicams.

Daļa pētnieku sugu iedala sīkāk dažādās varietātēs.Monaco Nature Encyclopedia

 Sēnes apraksts 
 Cepurīte: krāsa dzeltenbrūngana, dzeltenpelēka vai brūnganpelēka. Forma olveidīgi ieapaļa, cepurīte visā garumā saaugusi ar kātiņu, ārpusē ar plānu mazliet gaišāku kroku tīklu, kurš veido noapaļotus neregulārus, šūnām līdzīgus iedobumus. Platums līdz 5 (8) cm, augstums līdz 12 (20) cm. Mīkstums maigs, vaskveidīgs, ļoti drupans, griezumu vietās krāsu nemaina, ar patīkamu smaržu un garšu.
 Kātiņš: bālgans līdz vecumā gaiši dzeltenīgam, gluds vai viegli svīrots, apakšdaļā resnāks. Garums līdz 8 cm, resnums 1—3 cm. 
 Sporas: elipsoidālas, gaišdzeltenas līdz gandrīz bezkrāsainām, bez eļļas pilieniem, 10-22/10-5 µm.Sugu enciklopēdija "Latvijas Daba"Sēnes.lv - Parastais lāčpurns
 Aski: cilindriski, caurspīdīgi, 260—320x18—22 µm, katrā askā 8 sporas.First Nature: Morchella esculenta (L.) Pers. - Morel

 Augšanas apstākļi 
Meža nobiru saprofīts. Aug grupās aprīļa beigās un maijā lapu koku mežos, arī krūmājos, kapsētās un apstādījumos, biežāk saulainās vietās, parasti kaļķainā vai mālainā augsnē. Reizēm dārzos uz mulčas vai vietās, kur sapuvuši kritušie āboli,Parastais lāčpurns Morchella esculenta  Dabas muzejs, I. Dāniele ugunskuru vietās un izdegumos."Čiekurs": Iepazīsim pavasara sēnes 2014-1, 14. lpp. Daži avoti pretēji tam apgalvo, ka sēne sastopama galvenokārt sausos priežu mežos.A.Balodis, “Rokasgrāmata sēņotājiem”, Avots, 1980., 116. lpp. Sastopams Eiropā un Ziemeļamerikā. Cilvēka pārveidotā vidē vai saulainās vietās cepurīte biežāk ir gaišāka un dzeltenīgāka, dabiskā — tumšāka un pelēcīgāka. Iespējams, ka tumšākie īpatņi pārstāv sugas citu varietāti.Fungi.lv Tāpat kā citām pavasara sēnēm, augšanu īpaši stipri ietekmē laika apstākļi. Sausā laikā  augļķermeņi stipri izkaltuši.Diena: Ar sēņu grozu arī pavasarī (2018) Latvijā un citur notiek mēģinājumi tos audzēt mākslīgi.Ēst vai neēst – tāds ir jautājums

Parastais lāčpurns reti ir tārpains, taču viņa lielā dobuma dēļ kukaiņi nereti izgrauž tajā caurumus, lai iegūtu paslēptuvi dobumā.

 Barības vērtība 
Augstvērtīga un pasaulē populāra ēdamā sēne.
Ēdams pēc 10 minūšu termiskas apstrādes, kas samazina sēnē iespējami esošo toksīnu daudzumu. Atsevišķiem indivīdiem izsauc nelielus un diennakts laikā pārejošus gremošanas trakta vai nervu sistēmas traucējumus.

Žāvētu sēni var lietot arī kā rotājumu.Dace Rukšāne, Twitter Ir dati, ka vārīti lāčpurni ar gaļu garšojot arī dažiem kaķiem.Urban mushrooms: Yellow Morel

Parastais lāčpurns tā antioksidantu un imūnsistēmas nostiprināšanas dēļ tiek uzskatīts par potenciālu farmaceitisko līdzekļu avotu.Food&Function: Evaluation of the antioxidant activity of extracellular polysaccharides from Morchella esculenta Issue 6, 2013 - Royal Society of Chemistry Satur arī pretvēža vielas.

 Līdzīgās sugas 
Līdzīgs tam ir skaistais lāčpurns, kuru daļa autoru uzskata par tā varietāti, nevis atsevišķu sugu, un mazākā mērā citi lāčpurni, kuri gandrīz visi ir ar smailākiem galiem. Visi lāčpurni, ar kurām Latvijā šo sugu var sajaukt, ir ēdami un ar līdzīgām īpašībām. Bisītes jeb ķerveļi un ķēvpupi atšķiras no lāčpurniem ar savu virsmu, kura vienmēr ir izlocīti krunkaina, kamēr lāčpurniem — tīkloti šūnaina.

 Skatīt arī 

 Sēņošana
 Sēnes kulinārijā
 Sēņu tirdzniecība
 Lāčpurnu ģints

 Atsauces 

 Ārējās saites 

 Index Fungorum
 Mycobank
 MushroomExpert.com
 Mikologu biedrība: Latvijā konstatētās sēņu sugas 

Kategorija:Lāčpurni
Kategorija:Ēdamās sēnes
Kategorija:Asku sēnes